stanford-oval/wikipedia huggingface dataset:
Mihail Semjonov

Mihail Semjonov (ven. Михаил Семёнов) eli Mih’ail Sjamjonau (valkoven. Міхаіл Сямёнаў) on seuraavien henkilöiden nimi:
Mihail Vladimirovitš Semjonov (1933–2006), neuvostoliittolainen koripalloilija
Mih’ail Sjamjonau (s. 1986), valkovenäläinen maastohiihtäjä
Mih’ail Uladzimiravitš Sjamjonau (s. 1984), valkovenäläinen painija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mihail Semjonov”, voi hakea sivunnimihaulla, laajalla sivunnimihaulla tai tekstihaulla.
Meßkirch

| Meßkirch |
| --- | --- |
 Näkymä Meßkirchiin
 vaakuna
 Meßkirch
 Koordinaatit: 48°00′N, 09°07′E 
Valtio:  Saksa
Osavaltio:  Baden-Württemberg
Hallintopiiri:  Tübingen
Piirikunta:  Sigmaringen
Pinta-ala:  
 – Kokonaispinta-ala:  76,22 km²
Korkeus:  612 m
Väkiluku (30.6.2022):  8 689
 – Väestötiheys:  114 as./km²
Postinumero:  88605
Suuntanumero(t):  07570
Rekisterikilpi:  SIG
 
 www.messkirch.de 
Infobox OKVirheellinen NIMI-arvo: 
Meßkirch (Messkirch) on kaupunki Sigmaringenin piirikunnassa Baden-Württembergin osavaltiossa Saksassa. Se sijaitsee Bodenjärven ja Tonavan välisellä alueella Schwabenin historiallisella alueella. Kaupungin läpi virtaa Tonavan sivujoki Ablach. Meßkirchissä oli kesäkuun 2022 lopussa 8 689 asukasta, ja sen pinta-ala on 76,2 neliökilometriä.
Meßkirch on kahden temaattisesti määritellyn lomareitin (Ferienstraße) varrella. Yläschwabenilaisen barokkitien teemat ovat luonto, kulttuuri ja barokki. Toinen reitti on Hohenzollernstraße. Kaupungin nähtävyyksiä ovat muun muassa Schloß Messkirch, Die Stadtpfarrkirche St. Martin ja Die Liebfrauenkirche, joihin vuosisatojen aikana vaihdelleet tyylikaudet ovat jättäneet jälkensä. Kaupungin tärkein työnantaja on Bizerba GmbH & Co. KG -konsernin tuotantolaitos. 1940- ja 1950-luvuilla Meßkirch oli tuolloin tunnetun Veritas Formula 1 -tallin kotipaikka. Meßkirchin kuuluisia henkilöitä ovat muun muassa filosofi Martin Heidegger, arkkipiispa Conrad Gröber ja säveltäjä Conradin Kreutzer. Lauluduo Geschwister Hofmannin Alexandra ja Anita Hofmann asustavat Meßkirchissa.
Historia

Varhaisin maininta Meßkirchista on vuodelta 1080 Heimerad-nimisen papin yhteydessä. Kaupunkioikeudet Meßkirch sai vuonna 1261. Puolen vuosituhannen ajan 1300-luvun alusta alkaen kaupunki tunnettiin kuuluisan Herren von Zimmern -aatelissuvun asuinsijana. Suku vaikutti pikkukaupungin arkkitehtoniseen ilmeeseen sekä taide-elämään. Kolmikymmenvuotisen sodan aikana vuonna 1627 kaupungin ottivat haltuunsa Fürstenbergin ruhtinaat. Fürstenbergien suvun Meßkirchin haara sammui 1744. Ranskalaiset ja itävaltalaiset sotivat Meßkirchissa 5. toukokuuta 1800, taistelun muistona Meßkirchin nimi mainitaan Pariisin riemukaaressa. 1806 kaupungista tuli osa Badenin suurherttuakuntaa ja se oli vuoteen 1936 badenilainen hallintokaupunki (Oberamtstadt). Piirikuntauudistuksen jälkeen vuodesta 1973 Meßkirch on kuulunut Sigmaringenin piirikuntaan ja Tübingenin hallintopiiriin.
Aiheesta muualla

Kuvia tai muita tiedostoja aiheesta Meßkirch Wikimedia Commonsissa
Kaupungin internetsivut (saksaksi)
Schloss Meßkirch, Meßkirchin linna (saksaksi)
Lillan

| Lillan Isokynä & Orfeus |
| --- | --- | --- |

Livealbumin tiedot
 Äänitetty : 29. heinäkuuta 1974, Lilla Teatern, Helsinki
 Julkaistu: 1974
 Tyylilaji: suomirock
 Kesto: 39.41 62:46 (CD-versio)
 Levy-yhtiö: Love Records
Dave Lindholmin muut julkaisut
| Musiikkia 1974 | Lillan 1974 | Fandjango 1975 |
Lillan on Isokynä & Orfeus -nimellä julkaistu Dave Lindholmin livelevy ja neljäs sooloalbumi. Se jäi viimeiseksi albumiksi Orfeus-yhtyeen kanssa. Levy julkaistiin joulun alla 1974. Se sisältää Orfeuksen toiseksi viimeisen esiintymisen, joka taltioitiin 29.7.1974 Lilla Teaternissa. Venäjänkielisen kappaleen sanoittaja Elisabeth Babitzin on mm. Muskan ja Kirkan äiti.
Kappaleet

A-puoli
Hei, mitä on olla vapaa? – 3.06 (säv. Lindholm, san. Lindholm, sov. Isokynä & Orfeus)
Milk-Jug Illusions – 3.11 (säv. Lindholm, san. Lindholm, sov. Isokynä & Orfeus)
Love You More than Money (Almost) – 3.42 (säv. Lindholm–Hiekkala, san. Lindholm, sov. Isokynä & Orfeus)
Pan the Book – 7.04 (säv. Lindholm–Hiekkala, san. Lindholm, sov. Isokynä & Orfeus)
Liian nopee Lindholm – 2.28 (säv. Ödner–Lindholm–Hiekkala–Leppänen–Stolt, san. Elisabeth Babitzin, sov. Isokynä & Orfeus)
B-puoli
Limousine – 9.54 (säv. Lindholm–Leppänen–Stolt–Hiekkala, sov. Isokynä & Orfeus)
Gruusam Tuusam – 4.37 (säv. Lindholm–Leppänen–Stolt–Hiekkala, san. Lindholm, sov. Isokynä & Orfeus)
Blues in a Way – 5.39 (säv. Lindholm–Hiekkala, san. Lindholm, sov. Isokynä & Orfeus)
CD-bonukset
Everybody's Queen – 3.49 (säv. Lindholm, san. Lindholm, sov. Isokynä & Orfeus)
Rock-kukko – 3.31 (säv. Lindholm, san. Lindholm, sov. Isokynä & Orfeus)
Don't Blame Me – 4.05 (säv. Lindholm, san. Lindholm, sov. Isokynä & Orfeus)
Heard News – 4.23 (säv. Lindholm, san. Lindholm, sov. Isokynä & Orfeus)
Knockin' on Heaven's Door – 7.17 (Bob Dylan cover, säv. Dylan, san. Dylan, sov. Isokynä & Orfeus)
Tekijät > Muusikot

Dave "Isokynä" Lindholm – kitara ja laulu
Heikki "Hessu" Hiekkala – urut, klavinetti ja laulu
Zape "Limousine" Leppänen – rummut ja laulu
Klaus Stolt – basso
Tekijät > Muut

Äänitetty: 29.7.1974, Lilla Teatern
Äänittäjä – Reino Isoaho
Arvostelut

Soundi.fi
Mediataitoviikko

Mediataitoviikko on Kansallisen audiovisuaalisen instituutin koordinoima mediakasvatuksen teemaviikko, jonka tavoitteena on kehittää lasten, nuorten ja aikuisten mediataitoja sekä vahvistaa aikuisten valmiuksia mediakasvatukseen.
Mediataitoviikkoa vietetään ympäri Suomea helmikuun toisella viikolla erilaisten kampanjoiden, tempausten ja toimintojen merkeissä. Viikon aikana kouluissa, kirjastoissa, päiväkodeissa, nuorisotaloissa ja harrasteryhmissä käsitellään erilaisiin median ilmiöihin liittyviä aiheita ja kysymyksiä yhdessä lasten, nuorten ja aikuisten kanssa.
Mediataitoviikkoa ja sen toimintoja suunnittelee ja toteuttaa joukko kansallisia organisaatiota, jotka edustavat pääasiassa koulutusta, lapsi- ja nuorisotyötä, mediakulttuuria, viestintää sekä it-alaa. Kansallinen audiovisuaalinen instituutti vastaa viikon tiedottamisesta.
Mediataitoviikko ajoitetaan osumaan samalle viikolle, jolloin vietetään kansainvälistä Safer Internet Daytä.
Meksikon energiapolitiikka

Tuulivoimaa Meksikossa
Meksikon energiapolitiikka kertoo Meksikon energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.
IEA:n mukaan Meksiko oli 6. suurin öljyntuottaja: 159 Mt (4 % maailman tuotannosta) vuonna 2008 ja vuonna 2007 maailman 7. suurin öljynviejämaa (89 Mt). Vuonna 2007 Meksikon öljytuotteiden vienti oli 19 Mt. IEA:n mukaan Meksikon raakaöljy sisältää energiaa 1,041 toe/tonni. Meksikon vuoden 2007 sähkönkulutuksen 214 TWh energialähteisiin sisältyi: maakaasu 126 TWh ja öljy 52 TWh.
Meksikon energiaministeri oli Georgina Kessell vuonna 2009.
Öljy

Meksikossa noin 1/3-osa budjettivaroista on öljynmyynnistä vuonna 2009. Suurin öljykenttä on Cantarell. Valtion öljymonopoli on Pemex.
PEMEX

Petróleos Mexicanos (PEMEX) oli yrityksen itsensä mukaan Meksikon suurin yritys vuonna 2008. Meksikosta löydettiin öljyä vuonna 1901. Petróleos Mexicanos perustettiin vuonna 1934. Vuonna 1935 perustettiin öljyntuottajien ammattiyhdistys. Vuonna 2008 PEMEX:llä oli 143 421 työntekijää.
Energian ja sähkön tuotanto ja kulutus

| Energiantuotanto> .. | Energiantuotanto> .Väestö.(milj.) | Energiantuotanto> Sähkön.kulutus.(TWh) | Energiantuotanto> .CO2.Mt | Energiantuotanto> Energian.tuotanto.Mtoe | Energiantuotanto> Energian.vienti.Mtoe |
| --- | --- | --- | --- | --- | --- |
| 2004 | 104,0 | 188 | 374 | 254 | 86 |
| 2007 | 105,7 | 214 | 438 | 251 | 62 |
Aiheesta muualla

Kuvia tai muita tiedostoja aiheesta Energia Meksikossa Wikimedia Commonsissa
Meänkielen päivä

Meänkielen päivä on  juhlapäivä, jota meänkielen puhujat viettävät sen muistoksi, että meänkieli julistettiin omaksi kielekseen 27. helmikuuta 1988. Vuodesta 2007 päivää on järjestänyt Meänmaa-seura, joka vahvisti vuonna 2016 päiväksi 27. helmikuuta.
Vuoden 1988 kokoontuminen Pajalassa

Meänkielen puhujat kokoontuivat Pajalaan  27. helmikuuta 1988. Paikalla oli noin sata henkilöä, ja tapahtumassa oli ensin esityksiä Palajan työväentalolla, minkä jälkeen kokoonnuttiin Pajalan kirkkoon, jossa kirkkoherra Hans Stiglund piti hartaushetken, Henning Johansson piti juhlapuheen, Bengt Pohjanen luki Markuksen evankeliumin käännöksestään Tule Leevi fölhjyyn ja lauluryhmä Sisaret esitti musiikkia. Tapahtumassa oli ilotulitus. Sveriges Television kuvasi tapahtuman ja näytti sen ohjelmassa Café Luleå. Tapahtumassa jaettiin viestikapula, jonka saaja sitoutuu edistämään meänkieltä ja meänkielistä kulttuuria. Ensimäinen viestikapulan vastaanottaja oli Pajalan kunnanjohtaja Sture Fredriksson.
Aiheesta muualla

Kieliviesti, 15.4.2020, Bengt Pohjanen, Vähästä historiikkia (pdf)
Levi Leipheimer

| Levi Leipheimer |
| --- | --- |

Henkilötiedot
Syntynyt: 24. lokakuuta 1973 (ikä 50)
Kansalaisuus:   Yhdysvallat
Pyöräilijä
Pituus:  170 cm
Paino:  62 kg
Joukkue:  lopettanut
Laji:  maantie
Rooli:  ajaja
Ajajatyyppi:  mäkimies, aika-ajon erikoismies
Ura
Ammattilaisjoukkue(et)
1998–99 2000–01 2002–04 2005–06 2007 2008–2009 2010–2011 2012:  Saturn U.S. Postal Service Rabobank Gerolsteiner Discovery Channel Astana Team Team RadioShack Omega Pharma-Quick Step
Suurimmat voitot
 Espanjan ympäriajo, 2 etappia Sveitsin ympäriajo 2011 Kalifornian ympäriajo 2007, 2008, 2009 
 Tiedot päivitetty: 1. tammikuuta 2014 
Aiheesta muualla
www.levileipheimer.net
Levi Leipheimer (s. 24. lokakuuta 1973 Butte, Montana) on entinen yhdysvaltalainen maantiepyöräilijä, joka edusti viimeksi UCI Pro -tasolla kilpailevaa  belgialaista Omega Pharma-Quick Step -tallia. Hyvänä mäki- ja aika-ajajana tunnettu Leipheimer on saavuttanut useita huippusijoituksia suurten ympäriajojen kokonaiskilpailuissa.
Leipheimer sai syyskuussa 2012 puolen vuoden kilpailukiellon osallisuudestaan Lance Armstrongin ja US Postal -tallin dopingskandaaliin. Hän menetti kaikki kilpailutuloksensa kesäkuu 1999 – 30. heinäkuuta 2006 ja 7.–29. heinäkuuta 2007 välisiltä ajoilta.
1998–2004

Ammattilaisuransa Saturn-tallissa vuonna 1998 aloittanut Leipheimer voitti vuonna 1999 Yhdysvaltain maantieaika-ajomestaruuden. Hän siirtyi vuonna 2000 US Postal -joukkueeseen. Seuraavan vuoden Espanjan ympäriajossa Leipheimer sijoittui toiseksi kilpailun jokaisella kolmella aika-ajoetapilla; viimeisen aika-ajon ansiosta hän nousi kokonaiskilpailussa kolmanneksi ohi joukkueensa kapteenin Roberto Herasin. Aika-ajon MM-kilpailussa hän sijoittui samana syksynä neljänneksi.
Leipheimer ajoi vuodet 2002–2004 Rabobank-joukkueessa. Hän voitti Route Du Sud -kilpailun vuonna 2002 ja Setmana Catalanan neljännen etapin 2004. Ranskan ympäriajossa hän sijoittui kahdeksanneksi vuonna 2002 ja yhdeksänneksi 2004. Lisäksi hän oli kahdestoista aika-ajon MM-kilpailussa vuonna 2003 ja viides Baskimaan ympäriajossa 2004.
2005–2006

Leipheimer siirtyi vuoden 2005 alusta Gerolsteiner-talliin. Hän voitti Saksan ympäriajon kokonaiskilpailun 31 sekunnin erolla Jan Ullrichiin ja oli paras myös kilpailun neljännellä etapilla, joka päättyi Rettenbachfernerin vuorelle 2 670 metrin korkeuteen. Samana vuonna Leipheimer sijoittui toiseksi Georgian ympäriajossa, kolmanneksi Dauphiné Libéréssä, kuudenneksi Ranskan ympäriajossa sekä seitsemänneksi UCI ProTour-sarjassa.
Vuonna 2006 Leipheimer voitti Dauphiné Libérén kokonaiskilpailun sekä Kalifornian ympäriajon prologin ja mäkikilpailun. Saksan ympäriajossa hän sijoittui toiseksi voittaen lisäksi kilpailun viidennen etapin. Ranskan ympäriajossa hän oli 11. osuudella toinen ja sijoittui lopputuloksissa kolmanneksitoista.
2007–2008

Leipheimer ajoi vuonna 2007 Discovery Channel -joukkueessa. Hän voitti helmikuussa Kalifornian ympäriajon johdettuaan kilpailua alusta loppuun: hän voitti sekä prologin että aika-ajona ajetun viidennen etapin. Huhtikuussa Leipheimer oli voitokas Georgian ympäriajon neljännellä ja viidennellä osuudella. Ranskan ympäriajossa hän sijoittui kuudennellatoista etapilla toiseksi Michael Rasmussenin jälkeen, ja kun Rasmussenin talli otti hänet myöhemmin samana iltana pois kilpailusta doping-epäselvyyksien vuoksi, Leipheimer nousi kokonaiskilpailussa kolmannelle sijalle. Hän voitti kilpailun 19. etapin aika-ajon ja varmisti samalla yhteiskilpailun kolmannen sijan 31 sekuntia Alberto Contadorille ja kahdeksan sekuntia Cadel Evansille hävinneenä. Myöhemmin samana vuonna Leipheimer sijoittui Jens Voigtin jälkeen toiseksi Saksan ympäriajossa sekä voitti aika-ajoetapin Missourin ympäriajossa.
2008–2009

Kausilla 2008–2009 Leipheimer edusti Astana Teamia. Hän voitti helmikuussa 2008 Kalifornian ympäriajon viidennen etapin – aika-ajon – sekä kokonaiskilpailun. Georgian ympäriajossa hän oli kolmas ja Italian ympäriajossa kahdeksastoista. Dauphiné Libéréssä hän voitti prologin ja sijoittui kokonaiskilpailussa kolmanneksi. Pekingin olympialaisissa Leipheimer voitti pronssia aika-ajossa jääden voittaja Fabian Cancellaralle minuutin ja kymmenen sekuntia. Maantieajossa hän sijoittui 11:nneksi. Espanjan ympäriajossa hän voitti viidennen etapin – aika-ajon – siirtyen samalla kokonaiskilpailun johtoon. Kilpailun johtajan kultapaidassa hän ajoi ensin yhden etapin ajan, ja sai johtajan paidan myös yhdeksännen etapin ajaksi. Lisäksi hän voitti 20. etapin, joka oli ylämäkeen ajettu aika-ajo. Ympäriajon 14. osuudella hän sijoittui toiseksi. Myös kokonaiskilpailun lopputuloksissa hän oli toinen. MM-kilpailujen aika-ajossa Varesessa Leipheimer sijoittui neljänneksi.
Leipheimer voitti helmikuussa 2009 Kalifornian ympäriajon kolmannen kerran peräkkäin. Hän voitti kokonaiskilpailun lisäksi 6. etapin, aika-ajon. Maaliskuussa hän voitti Vuelta a Castilla y León -ajon kokonaiskilpailun sekä toisen etapin, joka oli henkilökohtainen aika-ajo. Italian ympäriajossa hän sijoittui toiseksi 12. etapilla, aika-ajossa. Kokonaiskilpailussa hän oli kuudes.
2010–2011

Kauden 2010 alusta Leipheimer siirtyi uuteen Team RadioShack -joukkueeseen. Hän sijoittui kolmanneksi Kalifornian ympäriajossa ja 12:nneksi Ranskan ympäriajossa. Vuonna 2011 hän voitti Kalifornian ympäriajon seitsemännen etapin ja oli kokonaiskilpailussa toinen. Kesäkuussa hän voitti Sveitsin ympäriajon. Hän kukisti kilpailua johtaneen Damiano Cunegon viimeisen päivän aika-ajoetapilla yli kahdella minuutilla ja nousi kokonaiskilpailun voittoon neljän sekunnin erolla Cunegoon. Elokuussa hän voitti Tour of Utahin kokonais- ja mäkikirikilpailun ja USA Pro Cycling Challenge -ajon kokonaiskilpailun sekä ensimmäisen ja kolmannen etapin, aika-ajon.
2012–

Kaudesta 2012 Leipheimer edusti Omega Pharma-Quick Step-joukkuetta. Hän voitti tammikuussa 2012 Tour de San Luis -etappikilpailun. Hän voitti lisäksi neljännen etapin, joka oli aika-ajo. Alberto Contadorin doping-tapauksen myötä hän nousi myös kolmannen etapin voittajaksi. Kesäkuussa hän sijoittui Sveitsin ympäriajossa kolmanneksi. Elokuussa hän voitti Tour of Utahin kuudennen etapin ja sijoittui kolmanneksi USA Pro Cycling Challengen kokonaiskilpailussa.
Leipheimerin saatua puolen vuoden kilpailukiellon Omega Pharma-Quick Step-joukkue päätti purkaa ajajan sopimuksen. Leipheimer ei kilpailukieltonsa jälkeen ajanut enää ammattilaisena, vaan ilmoitti päättäneensä uransa.
Aiheesta muualla

Virallinen kotisivu (Arkistoitu – Internet Archive) (englanniksi)
Medatsepaami

| --- | --- |

Medatsepaami
Systemaattinen (IUPAC) nimi
7-kloori-1-metyyli-5-fenyyli-2,3-dihydro-1,4-bentsodiatsepiini
Tunnisteet
CAS-numero: 2898-12-6
ATC-koodi: N05BA03
PubChem CID: 4041
Kemialliset tiedot
Kaava: C16H15N2Cl 
Moolimassa: 270,8
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 36–150 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Medatsepaami on anksiolyytti eli rauhoittava lääke. Medatsepaami patentoitiin vuonna 1963, ja otettiin käyttöön vuonna 1971. Tämä lääkeaine kuuluu bentsodiatsepiineihin. Lääke oli käytössä Suomessa 1970-luvulla. Tämän lääkeaineen kauppanimiä olivat olleet Nobrium sekä Vegatar. Orion-lääkeyhtymä valmisti sitä Suomessa tuotenimellä Vegatar 5 ja 10 mg:n vahvuisina tabletteina. Roche-lääkekonserni valmisti Nobriumia, ja myi sitä niin ikään 5 ja 10 mg vahvuisina kapseleina.
Medatsepaamin käytölle oli vasta-aiheena myastenia gravis. Sivuvaikutuksena saattoi esiintyä sedatiiville tyypillisesti väsymystä. Autolla ajosta ja teknisten laitteiden käytöstä varoitettiin lääkkeen vaikutuksen alaisena.
Medatsepaamin erityisindikaatio oli sen päiväkäyttö. Lääke vaikutti rauhoittavasti ja ahdistusta poistaen, muttei sillä tavoin että se tavallisesti unettaisi. Lisäksi lääke oli relaksoiva ja antikonvulsanttina vaikuttava. Kirjallisuus mainitsi viitteellisesti medatsepaamin vähemmän euforisoivana ja väsyttävänä kuin jotkin toiset tämän saman lääkeaineryhmän tuotteet (lähinnä yökäyttöön tähdätyt bentsodiatsepiinit). Nykyään (viimeistään 1990-luvun lopulle tultaessa) medatsepaami on kuitenkin lääkekäytöstä poistunut. Muita lyhytvaikutteisia anksiolyyttejä eli ahdistuksen hoitolääkkeitä, on tullut käyttöön, medatsolaamin poistumisen jälkeen.
Aiheesta muualla

Inchem: Medazepam (englanniksi)
Kyoto Encyclopedia of Genes and Genomes (KEGG): Medazepam (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Medazepam
Käännös suomeksi
Maxis

| Maxis |
| --- | --- |

Tuotetyyppi:  videopelit
Omistaja:  Electronic Arts
Perustettu:  2004
Lakkautettu:  2015
Kotisivu:  maxis.com
Infobox OKNimi-testi OK: 
| Maxis |
| --- | --- |

Perustettu:  1987
Perustaja:  Will Wright, Jeff Braun
Lakkautettu:  2004
Kotipaikka:  Kalifornia, Yhdysvallat
Toimiala:  videopeliteollisuus
Tytäryhtiöt:  Maxis UK, Maxis South
Omistaja:  Electronic Arts
Kotisivu:  www.maxis.com
Infobox OKVirheellinen NIMI-arvo: 
Maxis perustettiin videopelejä kehittävänä yrityksenä vuonna 1987. Yritys valmisti erityisesti simulaatiopelejä, joita ovat esimerkiksi SimCity- ja The Sims -pelisarjat. Muita tunnettuja pelejä ovat Spore- ja Darkspore-pelit.
Vuonna 2004 yritys suljettiin, ja Maxis säilyi Electronic Artsin omistamana tuotemerkkinä. Maxisin Emeryville-studio suljettiin maaliskuussa 2015, siirtäen Maxis-nimikkeiden kehittämisen muihin studioihin.
Historia

Will Wright ja Jeff Braun perustivat Maxisin vuonna 1987 helpottaakseen pelinsä julkaisemista. Vuonna 1989 julkaistu SimCity menestyi erikoisuudestaan huolimatta hyvin. Vaikka Maxis suunnitteli vuosien varrella useita hieman epäonnistuneitakin Sim-sarjan pelejä, vuonna 2000 julkaistu The Sims jatko-osineen osoittautui todelliseksi menestysartikkeliksi.
Electronic Arts osti Maxisin 28. heinäkuuta 1997, mutta tämä jatkoi vielä useita vuosia itsenäisenä pelistudiona. Helmikuussa 2004 Maxisin studio sulautettiin lopullisesti Electronic Artsiin, ja Maxis jäi elämään tuotemerkkinä. Will Wrightin studio Kalifornian Emeryvillessä suljettiin maaliskuussa 2015. EA kuitenkin lupasi jatkaa The Sims ja SimCity pelisarjojen kehittämistä.
Pelit

Yhtiön ensimmäinen julkaistu peli oli SkyChase -niminen lentopeli, jonka Brøderbund julkaisi vuonna 1988.
Seuraavana vuonna yhtiö julkaisi menestyksekkään SimCity-pelinsä.
Aiheesta muualla

Yrityksen profiili MobyGamesissä (englanniksi)
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Meridiaani (Perinteinen kiinalainen lääkintä)

Meridiaani (經絡; yksinkert.: 经络; pinyin: jīngluò - jing: läpikulku; luo: verkko; japani: keiraku; korea: kyungrak) on perinteisen kiinalaisen lääkinnän käsite. Kiinassa sitä kutsutaan myös kanavaksi (經脈; yksinkert. 经脉; pinyin: jīngmài - kulkuväylä) tai pulssiverkostoksi (絡脈; yksinkert. 络脉; pinyin: luòmài). Meridiaanit ovat kanavia, jotka kuljettavat qitä ja verta kaikkiin ihmisen ruumiinosiin.  Meridiaaneille sijoittuvat akupisteet.
Meridiaaneja katsotaan nykyään olevan 20:
Päämeridiaanit eli 12 kanavaa (十二經脈; yksinkert. 十二经脉; pinyin: shíèr jīngmài) eli 12 oikeaa kanavaa (十二正經; yksinkert. 十二正经; pinyin: shíèr zhèngjīng), jotka kulkevat käsivarsiin ja alaraajoihin.
Sivumeridiaanit eli "kahdeksan ihmeellistä kanavaa" (奇經八脈; yksikert. 奇经八脉; pinyin: qíjīng bāmài).
Meridiaanit jaetaan yin- ja yang -meridiaaneihin ja jokainen liitetään yhteen viidestä elementistä.
Meridiaanien olemassaoloa ei ole varmennettu länsimaisen lääketieteen menetelmin.
Meridelfiinit

| Meridelfiinit, suippokuonodelfiinit |
| --- | --- |
 Raitadelfiini (Stenella coeruleoalba)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Valaat Cetacea
Alalahko::  Hammasvalaat Odontoceti
Heimo::  Delfiinit Delphinidae
Suku::  Meridelfiinit  Stenella  Gray, 1866
Infobox OKVirheellinen NIMI-arvo: 
Meridelfiinit eli suippokuonodelfiinit (Stenella)  on delfiinien  heimoon kuuluvien hammasvalaiden suku. Siihen kuuluu viisi lajia.
Läikedelfiini eli täplädelfiini (Stenella attenuata)
Kypärädelfiini eli aaltojuovadelfiini (Stenella clymene)
Raitadelfiini (Stenella coeruleoalba)
Atlantintäplädelfiini (Stenella frontalis)
Pyöriäisdelfiini eli suippokuonodelfiini (Stenella longirostris)
Kaikilla suvun lajeilla on kirjava väritys: joko pilkullinen tai juovikas. Meridelfiinit ovat aktiivisia ja liikkuvat laumoina lähellä veden pintaa. Ne liikkuvat usein yhdessä tonnikalaparvien kanssa, mikä aiheuttaa vastakkainasettelua itäisen Tyynenmeren tonnikalankalastuksen kanssa.
DNA-tutkimusten perusteella suku Stenella vaikuttaisi olevan parafyleettinen ryhmä, ja sen tietellinen luokittelu menee luultavasti uusiksi.
Liisa Rintaniemi

| Liisa Rintaniemi> Henkilötiedot |
| --- | --- |
Ammatti:  meteorologi
Koulutus ja ura
Instituutti:  Foreca, MTV3
Tutkimusalue:  lennonjohtaja
Liisa Eliina Rintaniemi (o.s. Peltonen, s. 1979) on suomalainen meteorologi. Hän työskentelee sääpalveluyritys Forecassa. Hän toimii myös televisiometeorologina MTV3:lla, jossa hän on toiminut vuodesta 2003 lähtien. Hän on opiskellut vuodesta 2015 lähtien lääkäriksi.
Aiemmin Rintaniemi on työskennellyt muun muassa lentotiedotuspalvelun lentosääpalvelussa. Muiden opintojensa ohessa hän on suorittanut myös lennonjohtajan tutkinnon.
Rintaniemi on naimisissa ja hänellä on kaksi poikaa ja yksi tytär.
Aiheesta muualla

Liisa Rintaniemi Foreca
Leelanaun piirikunta

Leelanaun piirikunta (engl. Leelanau County) on Yhdysvaltain Michiganin osavaltiossa sijaitseva piirikunta. Sen väkiluku oli 22 301 vuonna 2020 ja sen pinta-ala on 6 558 neliökilometriä. Piirikunnan hallintokeskus on Suttons Bay Township.
Asukkaat

Vuonna 2020 Leelanaun piirikunnan 22 301 asukkaasta valkoisia oli 93,0 %, alkuperäisasukkaita 3,6 % ja mustia 0,8 %. Vuonna 2019 4,6 % asukkaista puhui kotonaan jotain muuta kieltä kuin englantia ja 3,0 % asukkaista oli syntynyt ulkomailla.
Kuvia piirikunnasta

Idyll Farms.
Peltoja piirikunnassa.
Aiheesta muualla

Kuvia tai muita tiedostoja aiheesta Leelanaun piirikunta Wikimedia Commonsissa
Mediaskare Records

Mediaskare tai Mediaskare Records on yhdysvaltalainen levy-yhtiö, joka julkaisee muun muassa metalcore-luokkaan kuuluvien yhtyeiden albumeita.